ROMANIA

JUDEŢUL MUREŞ Vizat,

PRIMĂRIA COMUNEI Secretar

ACĂŢARI Jozsa Ferenc

P R O I E C T D E H O T Ă R Â R E

privind reactualizarea Planului de Analiză și Acoperire a Riscurilor al comunei Acățari

Primarul comunei Acăţari,

Văzând referatul de aprobare a Primarului comunei Acățari nr.1082/2025 , și raportul compartimentului de resort nr.1089/2025,

În conformitate cu prevederile art.4 din Legea nr.307/2006 privind apărarea împotriva incendiilor,

Având în vedere prevederile art.6 din Ordinul M.A.I. nr. 132 din 29 ianuarie 2007, pentru aprobarea Metodologiei de elaborare a Planului de analiză şi acoperire a riscurilor şi a Structurii-cadru a Planului de analiză şi acoperire a riscurilor,

Ținând cont de prevederile art.7 din Legea nr. 52/2003 privind transparența decizională în administrația publică,republicată,cu modificările și completările ulterioare,

În temeiul prevederilor art.136 alin. (1) din Ordonanța de Urgență nr. 57 din 3 iulie 2019, privind Codul administrativ,

P r o p u n e:

Art.1.Se aprobă reactualizarea “Planul de Analiză si Acoperirea a Riscurilor al comunei Acăţari” ,conform anexei, care face parte integrantă din prezenta .

Art.2.Prezenta se comunică, Instituţiei Prefectului – Judeţul Mureş, Primarului comunei,ISU ”Horea”al județului Mureș și SVSU Acățari și se aduce la cunoștință publică,conform prevederilor legale,

Primar,

Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

Nr. 1082/21 februarie 2025

REFERAT DE APROBARE

de reactualizarea Planului de analiză şi acoperire a riscurilor al comunei Acăţari

Ordinul nr.132 din 29 ianuarie 2007,emis de Ministerul Administraţiei şi Internelor,privind aprobarea Metodologiei de elaborare a Planului de analiză şi acoperire a riscurilor şi a Structurii-cadru a Planului de analiză şi acoperire a riscurilor prevede următoarele:

Metodologia stabileşte scopurile, obiectivele, răspunderile, precum şi principalele elemente şi etape de parcurs care trebuie avute în vedere la elaborarea planurilor de analiză şi acoperire a riscurilor.

Planul de analiză şi acoperire a riscurilor, denumit în continuare PAAR, cuprinde riscurile potenţiale identificate la nivelul unităţilor administrativ-teritoriale, măsurile, acţiunile şi resursele necesare pentru managementul riscurilor respective.

Scopurile PAAR sunt de a asigura cunoaşterea de către toţi factorii implicaţi a sarcinilor şi atribuţiilor ce le revin premergător, pe timpul şi după apariţia unei situaţii de urgenţă, de a crea un cadru unitar şi coerent de acţiune pentru prevenirea şi gestionarea riscurilor generatoare de situaţii de urgenţă şi de a asigura un răspuns optim în caz de urgenţă, adecvat fiecărui tip de risc identificat.

Obiectivele PAAR sunt:

a) asigurarea prevenirii riscurilor generatoare de situaţii de urgenţă, prin evitarea manifestării acestora, reducerea frecvenţei de producere ori limitarea consecinţelor lor, în baza concluziilor rezultate în urma identificării şi evaluării tipurilor de risc, conform schemei cu riscurile teritoriale;

b) amplasarea şi dimensionarea unităţilor operative şi a celorlalte forţe destinate asigurării funcţiilor de sprijin privind prevenirea şi gestionarea situaţiilor de urgenţă;

c) stabilirea concepţiei de intervenţie în situaţii de urgenţă şi elaborarea planurilor operative;

d) alocarea şi optimizarea forţelor şi mijloacelor necesare prevenirii şi gestionării situaţiilor de urgenţă.

Prin adresa ISU Horea al Judeţului Mureş solicită reactualizarea Planului de analiză şi acoperire a riscurilor de pe raza comunei Acăţari.

Proiectul de hotărâre este întocmită în conformitate cu prevederile legale şi se supune aprobării Consiliului local.

Primar,

Osvath Csaba